kardosdrur/scandi-wiki huggingface dataset:
Cup Winners' Cup 1977-78 (mænd)

Cup Winners' Cup 1977-78 for mænd var den tredje udgave af håndboldturneringen Cup Winners' Cup. Turneringen blev vundet af VfL Gummersbach fra Vesttyskland, som i finalen i Dortmund besejrede SK Železničar Niš fra Jugoslavien med 15-13. Det var første gang, at det vesttyske hold vandt turneringen.

Danmark blev repræsenteret af de tabende pokalfinalister fra Aarhus KFUM, som blev slået ud i ottendedelsfinalen af de senere vindere, VfL Gummersbach.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Dortmund.

Kilder / eksterne henvisninger 
 World Handball Archive – Men Handball European Cup Winners Cup 1978
 Politikens avisarkiv

Noter 

Sæsoner i Cup Winners' Cup
Håndbold i 1977
Håndbold i 1978
The Soul Purpose

The Soul Purpose er det første studiealbum udgivet af den Boston-baserede underground hiphop-duo 7L & Esoteric. Albummet udkom første gang i 2000 på cd med nedenstående sporliste samt tre bonusnumre: Hell When I Come Through (3:13), Brain In Gear (3:12) og Operating Solo (3:17). Albummet blev genudgivet med nedestående sporliste den 10. juli 2001 på cd og en anden sporliste på dobbelt-grammofonplade. Albummet er kun udkommet i USA.

Sporliste

Kildehenvisninger 

Album fra 2000
Hiphopalbum
Hellström

Hellström, Hellstroem eller Hellstrom har flere betydninger:

 Ronnie Carl Hellström – en tidligere svensk fodboldspiller
 Håkan Hellström – en musiker fra Gøteborg i Sverige
Diehl

Diehl har flere betydninger:
 August Diehl – tysk skuespiller
 David Diehl – amerikansk footballspiller
Aitkin County

Aitkin County er et county i den amerikanske delstat Minnesota. Aitkin County ligger i den centrale del af delstaten og grænser op til Itasca County i nord, St. Louis County i nordøst, Carlton County i øst, Pine County i sydøst, Kanabec County og Mille Lacs County i syd, Crow Wing County i sydvest og mod Cass County i nordvest.

Aitkin Countys totale areal er 5.168 km², hvoraf 456 km² er vand. I 2000 havde Aitkin County 15.301 indbyggere. Administrativt centrum er i byen Aitkin.

Aitkin County blev grundlagt i 1857 som Aiken County men fik i 1872 sit nuværende navn. Det er opkaldt efter pelshandleren William Alexander Aitkin.

Eksterne henvisninger

 

Counties i Minnesota
Harold Gresley

Harold Gresley (1892 – 1967) var en britisk maler – han malede især landskabsmalerier, men også enkelte portrætter.

Harold Gresley blev født i Derbyshire og studerede kunst i Derby. Han var søn af Frank Gresley og sønnesøn af James Stephen Gresley, der begge var kendte kunstnere. Under første verdenskrig kæmpede han i Sherwood Foresters og modtog en medalje. Efter krigen fortsatte han sine studier i Nottingham under Arthur Spooner, og blev lærer ved Repton School. Han boede i Chellaston ved Derby til sin død i 1967.

Nogle af hans værker vises på Derby Museum and Art Gallery efter at 77 af hans malerier blev doneret til museet af kunstsamleren Alfred E. Goodey.

Referencer

Eksterne links 
 Harold Gresley Auction Price Results Invaluable. (med billeder af Gresley)

Malere fra England
Landskabsmalere
Personer fra Derby
Letlands ishockeylandshold (herrer)

Letlands ishockeylandshold () organiseres af Letlands Ishockeyforbund, og rangerede i 2011 som nummer 12 på IIHF's rangliste. Landsholdets øverste leder er Sandis Ozoliņš og førstetræner siden 2006 er Oļegs Znaroks. Assisterende trænere er Leonīds Beresņevs og Harijs Vītoliņš; landsholdets kaptajn er Herberts Vasiļjevs. Letlands ishockeylandshold spillede sin første internationale kamp den 27. februar 1932 mod Litauen, hvor de vandt 3-0.

2011-truppen

Kildehenvisninger 

Landshold
Ishockeylandshold
Paradise Hotel (Danmark, sæson 1)

Den danske version af Paradise Hotel, Sæson 1 fandt sted i 2005.

 Vært: Ibi Støving
 Vinder: Benjamin (250.000 kr.) og Dorthe (0 kr.)
 Finalister: Mick (0 kr.) og Mascha Vang (0 kr.)
 Jury: Mads, Charlotte, Bettu, Nicolaj, Jens, Freia og Lisbeth
 Mr. Paradise: Bjørn
 Miss Paradise: Anne
 Hotellets toyboy: Mick
 Titelmelodi: Alex – Paradise
 Antal afsnit: 48
 Antal deltagere: 26
(Benjamin valgte efterfølgende at dele den kvarte million med Bettu)

Deltagere i Sæson 1

Referencer 

1
Fear

Fear er en amerikansk thriller film fra 1996, instrueret af James Foley, efter manuskript af Christopher Crowe. Filmens hovedroller spilles af Mark Wahlberg, Reese Witherspoon, William L. Petersen, Alyssa Milano og Amy Brenneman.

Handling 
Nicole (Witherspoon) er en almindelig teenager, der bor i Seattle, men med en oprørsk side, der er specielt rettet mod hendes far, Steve O'Neil (Petersen). Til et rave-party møder hun den kække og hyggelige David McCall (Wahlberg), og de to kommer sammen. Steve, som kan virke overbeskyttende, hverken bryder sig om eller stoler på David. Det viser sig efterhånden, at David er jaloux og kan få voldsomme raseriudbrud. Snart forvandles lykken til et gidseldrama mellem David og hans venner og Nicoles familie.

Skuespillere 
 Reese Witherspoon – Nicole Walker
 Mark Wahlberg – David McCall
 William Petersen – Steve Walker, Nicoles far
 Amy Brenneman – Laura Walker, Nicoles mor
 Alyssa Milano – Margo, Nicoles veninde

Eksterne henvisninger 
 

Amerikanske film fra 1996
Thrillerfilm fra USA
Anoka County

Anoka County er et county i den amerikanske delstat Minnesota. Anoka County ligger i den centrale del af delstaten og grænser op til Isanti County i nord, Chisago County i nordøst, Washington County og Ramsey County i sydøst, Hennepin County i sydvest og mod Sherburne County i nordvest.

Anoka Countys totale areal er 1.156 km², hvoraf 59 km² er vand. I 2000 havde Anoka County 298.084 indbyggere. Det administrative centrum er i byen Anoka.

Anoka County blev grundlagt i 1857 og har fået sit navn efter det Dakota-indiansk ord, derbetyder "begge sider".

Eksterne henvisninger

Counties i Minnesota
Becker County

Becker County er et county i Minnesota i USA. År 2000 havde Becker County 30.000 indbyggere. Det administrative centrum (county seat) er Detroit Lakes.

Becker County har et areal på 1.743 km², hvoraf 349 km² er vand.

Naboamter 
Becker County grænser til:
 Mahnomen County – mod nord
 Clearwater County – mod nordøst
 Hubbard County – mod nordøst
 Wadena County – mod sydøst
 Otter Tail County – mod syd
 Clay County – mod vest
 Norman County – mod nordvest

Counties i Minnesota
Beltrami County

Beltrami County er et county i den amerikanske delstat Minnesota. Amtet ligger i de nordlige del delstaten og grænser op mod Lake of the Woods County i nord, Koochiching County i nordøst, Itasca County og Cass County i sydøst, Hubbard County i syd, Clearwater County i sydvest, Pennington County i vest og mod Marshall County og Roseau County i nordvest.

Beltrami Countys totale areal er 7 914 km² hvoraf 1 425 km² er vand. I 2000 havde fylket 39 650 indbyggere. Amtets administration ligger i byen Bemidji.

Amtet har fået sit navn efter opdageren Giacomo Beltrami som i 1823 udforskede kilden til Mississippifloden i nord. 

Counties i Minnesota
Benton County (Minnesota)

Benton County er et county i den amerikanske delstat Minnesota. Amtet ligger i den centrale del af delstaten og grænser op til Mille Lacs County i nordøst, Sherburne County i sydøst, Stearns County i sydvest og mod Morrison County i nordvest.

Benton Countys totale areal er 1.070 km², hvoraf de 12 km² er vand. I 2000 havde amtet 34.226 indbyggere. Amtets administration ligger i byen Foley.

Amtet blev grundlagt i 1855 har fået sit navn efter senator Thomas Hart Benton

Eksterne henvisninger 

Counties i Minnesota
Big Stone County

Big Stone County er et county i den amerikanske delstat Minnesota. Amtet ligger i den vestlige del af delstaten og grænser op til Traverse County i nord, Stevens County i nordøst, Swift County i sydøst og mod Lac qui Parle County i syd. Amtet grænser op til delstaten South Dakota i vest.

Big Stone Countys totale areal er 1 367 km² hvoraf 80 km² er vand. I 2000 havde amtet 5 820 indbyggere. Amtets administration i byen Ortonville som også er amtets største by. 

Amtet har fået sit navn efter søen Big Stone Lake som ligger i amtet.

Eksterne henvisninger

Counties i Minnesota
Head Above Water

Head Above Water er en amerikask thriller film fra 1996, instrueret af Jim Wilson. Filmens hovedrollere består af Harvey Keitel, Cameron Diaz og Craig Sheffer.

Eksterne henvisninger 
 

Amerikanske film fra 1996
Thrillerfilm fra USA
Blue Earth County

Blue Earth County er et county i den amerikanske delstat Minnesota. Amtet ligger i de sydlige del af delstaten og grænser op mod Nicollet County i nord, Le Sueur County i nordøst, Waseca County i øst, Faribault County i syd, Martin County i sydvest, Watonwan County i vest og mod Brown County i nordvest.

Blue Earth Countys totale areal er 1 984 km² hvoraf 35 km² er vand. I 2000 havde amtet 55 941 indbyggere. Amtets administration ligger i byen Mankato som også er amtets største by.

Eksterne henvisninger

Counties i Minnesota
Brown County (Minnesota)

Brown County er et county i den amerikanske delstat Minnesota. Amtet ligger i den sydlige del af delstaten og grænser op til Nicollet County i nordøst, Blue Earth County i sydvest, Watonwan County i syd, Cottonwood County i sydøst, Redwood County i nordvest og mod Renville County i nordvest.

Brown Countys totale areal er 1.602 km² hvoraf 20 km² er vand. I 2000 havde amtet 26.911 indbyggere. Amtets administration ligger i byen New Ulm som også er amtets største by.

Amtet har fået sit navn efter Joseph Renshaw Brown.

Eksterne henvisninger 

Counties i Minnesota
The Sunchaser

The Sunchaser er en amerikansk film fra 1996, instrueret af Michael Cimino. Filmens hovedroller spilles af Woody Harrelson, Jon Seda og Anne Bancroft.

Eksterne henvisninger 
 

Amerikanske film fra 1996
Dramafilm fra USA
Dom (retsvæsen)

En dom er en form for retsafgørelse, der i modsætning til kendelser og beslutninger afslutter sagens behandling ved retten.

Indhold 
Retsplejelovens § 218 a, stk. 1 indeholder nogle overskriftsprægede krav til en doms indhold, og en almindelig dom vil derfor indeholde:
 Indledning med hovedanbringender
 Parternes påstande
 Sagsfremstilling
 Erklæringer til brug for sagen, navnlig syns- og skønserklæringer
 Parts- og vidneforklaringer
 Proceduren, herunder anbringender
 Begrundelse og resultat (præmisser)
 Domskonklusionen

Terminologi 
En dom "ankes" hvis en part søger at få den omstødt, hvorimod kendelser og beslutninger "kæres".

Kildehenvisninger 

Retsvæsen
Juridiske begreber
Jura
Retsvidenskab
Adelbert Heinrich von Baudissin

Adelbert Heinrich rigsgreve von Baudissin (25. januar 1820 i Hovedgård – 28. marts 1871 i Wiesbaden) var en tysk forfatter, bror til Ulrich von Baudissin og far til forfatteren Wolf Ernst Hugo Emil von Baudissin.

Han var søn af grev Christian Carl von Baudissin og og Anna Henriette Magdalene Kunniger (syvende barn ud af en børneflok på 13), blev student fra Slesvig Domskole og uddannede sig fra 1837 til bjergbrugskandidat på Bjergakademiet i Freiberg i Sachsen, hvor han i 1838 blev medlem af Corps Franconia. Baudissin blev derefter ansat i østrigsk tjeneste. Under Treårskrigen gik han som frivillig ind i den slesvig-holstenske oprørshær (mens hans ældre broder Ulrich von Baudissin kæmpede som officer på dansk side og blev hårdt såret ved Dybbøl 1849). Efter krigen måtte han forlade Slesvig og udvandrede i 1852 til Nordamerika, hvor han begyndte som landbruger og endte som redaktør. Ved den amerikanske borgerkrigs udbrud 1862 vendte han tilbage til Europa og bosatte sig i Altona, hvor han levede som forfatter, indtil han efter 1864 blev ansat som digeinspektør på Vesterhavsøerne. I den fransk-tyske krig 1870 opholdt han sig ved den tyske hær som korrespondent for flere blade. I Metz blev han syg og døde på hjemvejen i Wiesbaden 28. marts 1871. Foruden en Geschichte des schleswig-holsteinischen Krieges von 1848 (Hannover 1863) har han skrevet nogle meget læste historiske romaner: Christian VII und sein Hof (1863), Philippine Welser (1864), samt skildringer af livet i Nordamerika og skitser fra Hertugdømmerne og fra de dansk-tyske krige: Hüben und drüben (1862), Schleswig-Holstein meerumschlungen (1865).

Referencer

Kilder 
 C.A. Nissen, "Adelbert Heinrich von Baudissin", i: C.F. Bricka (red.), Dansk Biografisk Lexikon, København: Gyldendal 1887-1905.
 Brummer, Deutsches Dichter-Lex.
 Alberti, Schlesw.-Holst.-Lauenb. Schriftsteller-Lex.

Romanforfattere fra Tyskland
Journalister fra Tyskland
Faglitterære forfattere fra Tyskland
Tilhængere af slesvig-holstenismen
Personer i Treårskrigen fra Slesvig-Holsten
Grever fra Tyskland
Adelbert Heinrich
Danskere i 1800-tallet
Personer i Dansk Biografisk Leksikon
Bullet

Bullet er en amerikansk dramafilm fra 1996, instrueret af Julien Temple. Filmens hovedroller spilles af Tupac Shakur, Mickey Rourke, Donnie Wahlberg og Adrien Brody.

Eksterne henvisninger 
 

Amerikanske film fra 1996
Kriminalfilm fra USA
Dramafilm fra USA
Matzen Teglværk

A/S Carl Matzens Teglværker, eller Matzen Teglværk, er et dansk teglværk beliggende i Egernsund, Sønderjylland. Det er ejet af et holdingselskab, og producerer teglprodukter under navnet Egernsund Tegl.

Historie 
Matzen Teglværk er grundlagt i 1750 af en teglmester fra det nærliggende Iller, efter tilladelse fra hertug Frederik af Glücksborg, . 

Teglmesterens datter giftede sig med en Matzen, og teglværket har siden været i familien Matzen's besiddelse.
Siden Genforeningen i 1920 har firmaet produceret for De Forenede Teglværker, der siden 2000 er blevet til 'Egernsund Tegl'.

Produktion 
Teglværket har en kapacitet på 18 millioner sten om året, som produceres af leret umiddelbart ved teglværket, men også op til 13 km derfra. Der produceres forskellige typer af teglsten til facader, og virksomheden har en mindre udstilling på arealet ud mod Havnevej i Egernsund. Der er 12 ansatte i virksomheden (pr. 2012).

Se også 
Grønland Teglværk, et tidligere i Egernsund

Eksterne henvisninger 
 Virksomheden på Egernsund Tegl's hjemmeside

Danske virksomheder etableret i 1750
Teglværker i Danmark
Egernsund
Virksomheder fra Sønderjylland
Rendbjerg Teglværk

Rendbjerg Teglværk er et tidligere dansk teglværk ved Egernsund, Sønderjylland. På det nu nedbrudte teglværks grund, ligger nu Esbjerg Kommunes feriekoloni. Over for feriekolonien er par arbejderboliger delvis bevaret.

I 1783 begyndte teglproduktionen i Rendbjerg. Firmaet udviklede sig til et af Nordeuropas største teglværker og havde på et tidspunkt omkring 100 mand ansatte. I 1851 alene blev der produceret 2 millioner teglsten i fem kammerovne. Teglværket lavede primært mursten men også klinker, fliser, tagsten og gravsten brændt ler. Produkterne blev præmieret på Verdensudstillingen i 1855 og i 1862. I de sidste år havde fabrikken forskellige ejere og lukkede endeligt i 1928.

Teglværket, der producerede mursten, tagsten, klinker, fliser og gravsten i brændt ler, var på et tidspunkt et af Nordeuropas største med omkring 100 ansatte.

Værket blev i 1848 overtaget af Hans Heinrich Dithmer junior, der i 1872 opførte en stor villa i forbindelse med teglværket, i folkemunde  kaldt ”slottet”. Rundt om døre, vinduer, søjler og gesimser er der indmuret glaserede sten med både glatte overflader og blomsterornamentik. 1883 gik Hans Heinrich Dithmer junior konkurs og måtte som følge deraf forlade både hus og teglværk. De nye ejere var ikke interesseret at bruge "slottet" som bolig. Slottets tjenestefløj var beboet bl.a. af en bogholder og en kusk, stuerne har blandt andet tjent som lagerplads, indkvartering af grænsegendarmer. Først 48 år senere, i 1931, blev husets herskabelige stuer igen beboet, da to lærerinder købte "slottet" og indrettede det til sommerpensionat. I 1952 blev huset solgt til Esbjerg Kommune for at blive skolehjem for samspilsramte unge fra Esbjerg. I 1976 blev "slottet" købt og indrettet som aflastningshjem for psykisk udviklingshæmmede, hvilken funktion huset stadigt varetager.

Eksterne henvisninger 
 Rendbjerg Teglværk - www.youtube
 Vandretursfolder med beskrivelse af teglværket

Egernsund
Teglværker i Danmark
Danske virksomheder etableret i 1783
Ophørt i 1928
Virksomheder fra Sønderjylland
Rendbjerg

Rendbjerg er en bebyggelse ved Egernsund, Sønderjylland. Den består af 176 sommerhuse delt i det vestlige Teglbakken og det østlige Bredmaj der er beliggende ud mod Flensborg Fjord. 

Området bærer præg af det tidligere så store teglværksindustri som har efterladt et meget kuperet terræn. Tidligere var der en anløbsbro på stedet, hvor der i dag er badebro.

Vandreruten Gendarmstien går igennem Rendbjerg og i områdets sydvestlige hjørne er der anlagt en lystbådehavn, Marina Minde.

Rendbjerg Slot 

Den daværende direktør og medejer af Rendbjerg Teglværk, Hans Heinrich Ditmer Jr., opførte i 1872 beboelsen på Rendbjergvej 9, af de lokale kaldet for Rendbjerg Slot. Ud over at vise teglværkets kunnen fungerede det også som privatbolig for direktøren. Dog måtte han allerede i 1883 forlade huset, da han var gået konkurs. Siden har huset været brugt til kontorer og lager for de efterfølgende ejere af teglværket. Først i 1931, efter teglværkets nedlæggelse, blev huset atter taget til beboelse, da to lærere indrettede det til sommerpensionat. I 1952 købte Esbjerg Kommune huset til uindpassede unge, men siden 1976 har Sønderborg Kommune benyttet det som aflastningshjem for psykisk handicappede.

Eksterne henvisninger 
 Grundejerforeningens hjemmeside
 Om Rendbjerghjemmet 
 http://www.skla.dk/media/Vandreture/tur4.pdf Vandretursfolder for området

Egernsund
Lokaliteter i Sønderborg Kommune
Wolf Heinrich von Baudissin (forfatter)

Wolf Heinrich Friedrich Karl rigsgreve von Baudissin (født 30. januar 1789 på Rantzau Slot, død 4. april 1878 i Dresden) var en tysk forfatter og oversætter og dansk diplomat. Han var gift med Sophie von Baudissin og bror til Otto Friedrich Magnus von Baudissin.

Han var søn af generalløjtnant, grev Carl Ludwig von Baudissin og nevø af Caroline Adelheid Cornelia von Baudissin. Efter at have fuldendt sine universitetsstudier blev han legationssekretær i dansk tjeneste og opholdt sig 1810-14 i Stockholm, Wien og Paris; dog måtte han på grund af for tydelig tilkendegivne tyske sympatier tilbringe et halvt år af denne tid (sommeren 1813) fængslet på fæstningen Frederiksort. Fra 1823 til 1854 ejede han godset Sophienhof ved Preetz.

Han var på rejser til Italien, Frankrig og Grækenland, men fra 1827 opholdt han sig næsten uafbrudt i Dresden, hvor han udviklede venskaber med Ludwig Tieck og August Wilhelm Schlegel, og her udviklede han en temmelig betydelig litterær virksomhed, især ved at omplante udlandets første dramatiske værker på tysk. Han har således (1819-36) oversat alle de Shakespeareske dramaer, som er udkommet under Tiecks navn; han udgav 1836 en række oversættelser af ældre engelske dramaer: Ben Johnson und seine Schule; senere oversatte han flere større middelhøjtyske digte (1845) og endelig Molières lystspil. Han døde i Dresden 4. april 1878.

I andet ægteskab 1840 ægtede han Sophie Kaskel. De fik sønnen Wolf Wilhelm Friedrich von Baudissin, der også blev forfatter.

Kilder 

 

 Alberti, Schlesw.-Holst.-Lauenb. Schriftsteller-Lex.

Wolf Heinrich 2
Grever fra Tyskland
Diplomater fra Danmark
Danskere i 1800-tallet
Tilhængere af slesvig-holstenismen
Oversættere fra Tyskland
Personer fra Holsten
Godsejere fra Slesvig og Holsten
Amritsar

Amritsar (, ) er en by i delstaten Punjab i det nordvestlige Indien. Byen har en befolkning på . Navnet kommer fra sanskrit Amŗta-saras (nektarsøen). I hinduistisk tro er Amŗta (nektar) en væske som deres guder drak for at holde sig udødelige.

Byen er hjemsted for Harmandir Sahib, også kendt som Det Gyldne Tempel, og er det åndelige og kulturelle center for sikhernes religion. Templet blev grundlagt af sikhernes fjerde guru, Guru Ram Das, og blev færdiggjort af hans efterfølger Guru Arjan Dev. Arbejdet begyndte i 1573 med at bygge den hellige dam. I 1601 var Harmandir Sahib færdig og tre år senere blev sikhernes hellige bog, Guru Granth Sahib, placeret der. På Maharaja Ranjit Singhs tid havde Amritsar by overgået Lahore som den vigtigste by i Punjab. Byen er også stedet hvor Amritsar-massakren skete.

Referencer

Eksterne henvisninger

Se også 
 Jallianwala Bagh

Byer i Punjab (Indien)
Sikhisme
Marina Minde

Marina Minde er en dansk lystbådehavn ved Egernsund, Sønderjylland. Dets placering ved Flensborg Fjord gør den særdeles attraktiv for sejlere. Den er da også ved en brugerundersøgelse i 2007 kåret som landets 5. bedste lystbådehavn.

Lystbådehavnen har plads til ca. 450 sejl- og motorbåde samt et antal husbåde. Der forefindes restaurant, grill områder, legeplads, badestrand m. v. Klientellet er dansk og internationalt. Ved Marina Minde smelter Gendarmstien sammen med havnens promenade. Havnen er et fint udgangspunkt for sejlads i det Sydfynske Øhav og hele Østersøen. Vinteropbevaring af lystbådene sker i Marina Toft i Gråsten, kun en sømil fra Marina Minde.

Marinaen har sit navn efter det teglværk der tidligere lå på stedet, Minde Teglværk.

Referencer

Eksterne henvisninger 
 http://www.marinaminde.dk/

Egernsund
Lystbådehavne
Bygninger, konstruktioner og anlæg i Sønderborg Kommune
Wolf Heinrich von Baudissin

Wolf Heinrich von Baudissin er navnet på flere personer:

 Wolf Heinrich von Baudissin (1579-1646) (1579-1646) – tysk feltmarskal i Trediveårskrigen
 Wolf Heinrich von Baudissin (forfatter) (1789-1878) – tysk rigsgreve, oversætter og forfatter (Wolf Heinrich Friedrich Karl)
 Wolf Heinrich von Baudissin (1671-1748) (1671-1748) – tysk rigsgreve og general i Den Store Nordiske Krig
Skodsbøl Skov

Skodsbøl Skov er en statsskov på 87 ha, beliggende ved Egernsund og Nybøl Nor i Sønderjylland. Den hører under Gråsten Statsskovdistrikt. Skoven er bevokset med eg og ask samt en smule bøg og nåletræ. Næsten halvdelen af skoven stammer fra et skovrejsningsprojekt i begyndelsen af 1990'erne. Mellem den gamle og den nye skov ligger et slette- og engområde, der græsses af kreaturer. Nordvest for den gamle skov ligger ligeledes et afgræsset overdrev. 

Der er p-plads i den sydvestlige del af skoven ad Skovgade, Egernsund. I den nordvestlige del af skoven, ligger der en primitiv overnatningsplads. Pladsen har bord og bænke samt bålsted med grill.

Tyndakset gøgeurt og tandrod findes i store mængder i skoven. Øst for skoven findes der en lille bestand af grønne frøer .

Eksterne henvisninger 
 Naturstyrelsen's side om Skodsbøl Skov 
 Kort over Skodsbøl Skov

Egernsund
Statsskove i Danmark
Det Gyldne Tempel

Det Gyldne Tempel eller Harmandir Sahib eller Hari Mandir () er sikhernes helligdom i Amritsar, Indien. Det blev bygget i 1600-tallet af Guru Arjan Dev. I 1802 blev det restaureret af Maharaja Ranjit Singh, som lod taget beklæde med forgyldte kobberplader, deraf navnet. Templet er sikhernes vigtigste helligdom. Her opbevares deres hellige bog Guru Granth Sahib eller Adi Granth. Det Gyldne Tempel var i 1984 centrum for en konflikt mellem sikh-nationalister og regeringstropper. Det blev brugt som fæstning af militante sikher og blev stormet af den indiske hær i juni samme år med tabet af ca. 1000 menneskeliv.

Eksterne henvisninger 

Bygninger, konstruktioner og anlæg i Indien
Templer
Sikhisme
Lågemade Fyr

Lågemade Fyr blev bygget i 1896 og er beliggende på Broagerland ved Egernsund. Det er egentlig et ledefyr med et bagfyr ca. 700 m inde i landet på en 21 m høj gittermast. Fyret leder skibene gennem den smalle sejlrende ind til Flensborg. Skibene skal dermed orientere sig bagud for at ramme sejlrenden.

Eksterne links 
 http://www.fyrtaarne.dk/

Fyrtårne i Danmark
Egernsund
Bygninger, konstruktioner og anlæg i Sønderborg Kommune
Archaeological Institute of America

Archaeological Institute of America (AIA) er en nordamerikansk organisation til fremme af arkæologi og besvarelse af arkæologiske fundsteder. Organisationen har sin hovedbase på Universitetet i Boston og har omkring 200.000 medlemmer og cirka 100 lokale grupper.

Historie 
Organisationen blev grundlag i 1879, har siden 1887 udgivet American Journal of Archaeology, og siden 1948 også udgivet magasinet Archaeology.

Organisationen har siden 1965 årligt uddelt Gold Medal for Distinguished Archaeological Achievement.

Henvisning 
 Hjemmeside

Arkæologi
Etableret i 1879
Videnskabelige og historiske institutioner
Organisationer fra USA